Årsmelding 2019

Rissa Ungdomslag hadde i 2019 totalt 70 medlemmer. 38 medlemmer under 26 år (33 under 18 år) og 32 medlemmer over 26 år.   
Dette er en nedgang i medlemstallet fra 2018 som da var på 79.

1. **Styret**

Styret har i 2019 bestått av

Leder: Silje Renate Svarholt  
Nestleder: Even Vandbakk  
Sekretær: Lena Renate Hasselvold  
Kasserer: Aud Rokseth   
Styremedlem: Bjørn Erik Vangen

1.varamedlem: Stein Aage Nesdal  
2.varamedlem: Øyvind Nesdal   
3.varamedlem: Tone Sumstad Nyeng

*Valgkomité:*   
Stein Aage Nesdal, 3 år  
Kurt Rønning, 2 år  
Stian Berget, 1 år

*Revisorer:*Petter Harald Kimo  
Bjørg Grønflaten

*Vararevisor:*Helen Monsen

Styret har hatt 4 styremøter og behandlet 20 saker på møter. I tillegg blir Facebook flittig brukt som diskusjonsarena, hvor styret har en egen gruppechat hvor vi tar ting fortløpende mellom møtene.

Medlemskontingenten er:

* Barn (7-13 år) 150,-
* Ungdom (14-19 år) 200,-
* Voksen (20 ->) 300,-

1. **Aktiviteter**

*Januar – juni*

23.mars hadde vi premiere på Den store klassepesten gjennom DUS i Bojersalen. Dette var et samarbeidsprosjekt med kulturskolen. 12 ungdommer sto på scenen, og de laget forestillingen selv. Stein Aage hadde regiansvaret. Det ble spilt to forestillinger i Bojersalen, med til sammen ca 200 publikummere. I tillegg ble det spilt en skoleforestilling, og ungdommene deltok også på en regional samling på Trøndelag teater hvor en jury skulle velge ut hvem som gikk videre til nasjonal samling. De spilte for fullt hus på teateret. Ungdommene våre gikk dessverre ikke videre, men de fikk meget gode tilbakemeldinger på forestillingen sin fra juryen!

5.april hadde vi premiere på «Den spanske flue» , som Hallvard Lydvo hadde regi på. Aud var produsent.   
I alt hadde vi 7 forestillinger, og det var 12 aktører på scenen.   
Til sammen 350 tilskuere så forestillingen.

Vi hadde også oppstart på Rockeulven-prosjektet i april.

*August – desember*

I august hadde Stian, Line og Elisabeth stand på martnan, hvor de promoterte Vinsjan på kaia. Det var også noe salg av lodd til Sviskeaften og andel i gulv.

I oktober hadde vi vår årlige Sviskeaften, som var et vellykket arrangement.

15.november var det premiere på Rockeulven i Vanvikan. Også dette var et samarbeidsprosjekt med kulturskolen. Anett Hjelkrem hadde regi, og holdt styr på 28 unge aktører. Det var 6 forestillinger, og til sammen 720 publikummere fikk med seg forestillingen.   
Samarbeid med kulturskolen er også noe det nåværende styret har signalisert at vi ønsker å fortsette med i 2020.

1. **Huset**

I 2019 er det ikke store endringer gjort i huset.   
  
Vi fikk installert ny og større varmepumpe på vårparten, nå har vi to punkt inne i salen. Den gamle pumpen ble flyttet til østerveggen og varmer nå opp kjelleren.

Leira Gammeldansklubb er fremdeles fast leietaker med sine tre fester i året. Vi har også hatt konfirmasjonsutleie, samt noe fest-/selskapssutleie.

Bernadette Bremnes gikk i mars 2019 inn som ny renholder i Heimtun.